પાલિતાણા રૂરલ પોલીસ સુત્રોથી ઉપલબ્ધ વિગતો મુજબ પાલિતાણા શહેરના તળાવ વિસ્તારના મોટા ફળીમાં રહેતા જગદિશભાઈ સીતારામભાઈ પરમાર (ઉં. વ. ૫૫) એ પાલિતાણાના તળાવ વિસ્તારમાંજ રહેતો મહંમદ ઉર્ફે ટીકુડો ઈબ્રાહિમ બીલખીયા, ઈબ્રાહિમ ઉર્ફે ઈબલો જમાતીયા બીલખીયા, ઈમાન ઈબ્રાહિમ તેમજ એક અજાણ્યા શખ્સ વિરૂદ્ધ એવી ફરિયાદ નોંધાવી હતી કે ગત મોડી સાંજે પોતાનો તળાજા પોલીસ મથકમાં કોન્સ્ટેબલ તરીકેની ફરજ બજાવતા અનિલભાઈ પરમાર બાઈક નંબર જીજે ૦૪ ડીડી ૯૯૮૩ લઈ પાલિતાણા તરફ આવી રહ્યો હતો ત્યારે ઉપરોકત શખ્સોએ છ માસ પૂર્વે થયેલા ઝઘડાની દાઝ રાખી પાલિતાણાના નાની રાજસ્થળી ગામ નજીક અનિલભાઈને જાનથી મારી નાખવાના ઈરાદેથી પાછળથી ફોર વ્હીલમાં આવી બાઈકને ટલ્લો મારી અનિલભાઈને રોડ પર પછાડી મુંઢ માર મારી હથિયાર વડે માથાના ભાગે જીવલેણ ઈજાઓ પહોંચાડી નાસી છુટા હતા.